Školegijum
Školegijum je bosanskohercegovački časopis za školsku praksu. Školegijum je prevashodno namijenjen učiteljima, nastavnicima, profesorima i roditeljima. a podnaslov "Magazin za pravednije obrazovanje" upućuje na njegovu misiju. Obrađuje teme iz obrazovne politike, metodičke prakse, odgojnih aspekata, te je općenito orijentiran na promoviranje savremenog i humanijeg pristupa nastavi. Izdavač Školegijuma je Fond otvoreno društvo Bosne i Hercegovine. Osim printane verzije časopisa, koja Izlazi četiri puta godišnje u tiražu od 3000 primjeraka, Školegijum svakodnevno objavljuje sadržaj na web stranici www.skolegijum.ba. Starije brojeve Školegijuma je moguće skinuti u Školegijumovoj biblioteci. Od sedmog broja uz Školegijum na poklon dolazi i knjiga iz edicije Lektira narodu. Uz jedanaesti broj to je novo izdanje zbirke pjesama Modra rijeka bosanskohercegovačkog pjesnika Maka Dizdara. Od jedanaestog broja Školegijum je uveo mogućnost pretplate. Autor projekta i odgovorni urednik je književnik Nenad Veličković.